**Móri Többcélú Kistérségi Társulás Társulási Tanácsa**

(8060 Mór, Szent István tér 6.)

pályázatot hirdet köznevelési foglalkoztatotti jogviszony keretében

**Meseház Óvoda-Bölcsőde főigazgató**

munkakör betöltésére.

**A köznevelési foglalkoztatotti jogviszony időtartama:** határozatlan idejű köznevelési foglalkoztatotti jogviszony

**Foglalkoztatás jellege:** teljes munkaidő

**A vezetői megbízás időtartama:** a vezetői megbízás határozott időre, 2025. augusztus 21-től 2030. július 31-ig szól.

**A munkavégzés helye:** Meseház Óvoda-Bölcsőde (Fejér vármegye, 8060 Mór, Szabadság tér 12.)

**Tevékenységi kör (ellátandó feladatok):** A főigazgató feladata a Társulás fenntartásában lévő móri székhely óvoda, valamint a hat tagóvoda, 1 bölcsőde és 1 mini bölcsőde vezetése (Fehérvárcsurgó, Isztimér, Kincsesbánya, Magyaralmás, Nagyveleg és Söréd településeken), különös tekintettel a pedagógusok új életpályájáról szóló 2023. évi LII. törvényben (a továbbiakban: Púétv.), a nemzeti köznevelésről szóló 2011. évi CXC. törvényben, a pedagógusok új életpályájáról szóló 2023. évi LII. törvény végrehajtásáról szóló 401/2023. (VIII. 30.) Korm. rendeletben (a továbbiakban: Korm. rendelet), a nevelési-oktatási intézmények működéséről és a köznevelési intézmények névhasználatáról szóló 20/2012.(VIII.31.) EMMI rendeletben foglaltakra, továbbá az egyéb vonatkozó jogszabályokra és szakmai előírásokra, valamint a fenntartó döntéseire.

**Illetmény és juttatások:** az illetmény megállapítására és a juttatásokra a pedagógusok új életpályájáról szóló 2023. évi LII. törvény, valamint a pedagógusok új életpályájáról szóló 2023. évi LII. törvény végrehajtásáról szóló 401/2023. (VIII. 30.) Korm. rendelet rendelkezései az irányadók.

**Pályázati feltételek:**

- felsőfokú végzettséghez kötött óvodapedagógus szakképzettség,

- köznevelési igazgatóképzés teljesítése,

- legalább 4 év óvodapedagógus-munkakörben szerzett szakmai gyakorlat,

- a nevelési-oktatási intézményben óvodapedagógus-munkakörben fennálló, határozatlan időre, teljes munkaidőre szóló kinevezés, vagy a főigazgatói megbízással egyidejűleg óvodapedagógusi munkakörben történő, határozatlan időre, teljes munkaidőre szóló kinevezés,

- a magasabb vezetői beosztás ellátására szóló megbízást megelőzően, az egyes vagyonnyilatkozat-tételi kötelezettségekről szóló 2007.évi CLII. törvény szerinti vagyonnyilatkozat-tétel,

- büntetlen előélet, valamint a Púétv. 27. §-a szerinti kizáró feltételek nem állnak fenn a pályázóval szemben, és a pályázó nem áll olyan foglalkozástól eltiltás hatálya alatt, amely a köznevelési foglalkoztatotti jogviszony létesítését nem teszi lehetővé,

- cselekvőképesség.

**A pályázat elbírálásánál előnyt jelent:** vezetői gyakorlat

**A pályázat részeként benyújtandó iratok, igazolások:**

- fényképes szakmai önéletrajz,

- az intézmény vezetésére, fejlesztésére vonatkozó program,

- képzettséget, végzettséget igazoló okiratok,

- szakmai gyakorlat hitelt érdemlő igazolása,

- 3 hónapnál nem régebbi hatósági erkölcsi bizonyítvány, mely igazolja a büntetlen előéletet, valamint azt, hogy a Púétv. 27. §-a szerinti kizáró feltételek nem állnak fenn a pályázóval szemben, és a pályázó nem áll olyan foglalkozástól eltiltás hatálya alatt, amely a köznevelési foglalkoztatotti jogviszony létesítését nem teszi lehetővé,

- a pályázó nyilatkozata arról, hogy a pályázati anyagában foglalt személyes adatainak a pályázati eljárással összefüggésben szükséges kezeléséhez, sokszorításához, bizottságokhoz, társulási tanácshoz történő továbbításához hozzájárul,

- amennyiben a pályázó kéri pályázatának zárt ülésen történő tárgyalását, erre irányuló írásbeli nyilatkozat,

- nyilatkozat, hogy a Púétv. 74.§-a szerinti összeférhetetlenségi ok nem áll fenn, ill. megbízása esetén azt 30 napon belül megszünteti,

- nyilatkozat arról, hogy nem áll cselekvőképességet érintő gondnokság alatt,

- nyilatkozat a vagyonnyilatkozat-tételi kötelezettség teljesítésének vállalásáról.

**A munkakör betölthetőségének időpontja:** a munkakör legkorábban 2025. augusztus 21. napjától tölthető be.

**A pályázat benyújtásának határideje:** 2025. május 5.

A pályázati kiírással kapcsolatosan további információt dr. Horváth Éva aljegyző (Humánügyi Iroda) nyújt, telefon: 22/560-839. A pályázatnak a megadott határidőig be kell érkeznie.

**A pályázatok benyújtásának módja:**

- Postai úton, a pályázatnak a Móri Többcélú Kistérségi Társulás címére történő megküldésével (8060 Mór, Szent István tér 6.), kérjük a borítékon feltüntetni a pályázati adatbázisban szereplő azonosító számot: 1/1675/2025. és a beosztás megnevezését: Meseház Óvoda-Bölcsőde főigazgató, vagy

- elektronikus formában, e-mailen a morph@mor.hu címre, vagy

- a Móri Polgármesteri Hivatal hivatali kapujára történő küldéssel e-Papíron keresztül,
 vagy

- a Személyügyi Központon keresztül.

**A pályázat elbírálásának módja, rendje:** az érvényes pályázatot benyújtók a fenntartó döntése alapján személyes meghallgatáson vesznek részt, ezt követően a pályázatokról a Móri Többcélú Kistérségi Társulás Társulási Tanácsa dönt.

**A pályázat elbírálásának határideje:** 2025. május 29.

**A pályázati kiírás további közzétételének helye, ideje:** www.mor.hu - 2025. április 4., a társult önkormányzatok településein a helyben szokásos módon – 2025. április 4.

**A munkáltatóval kapcsolatos egyéb lényeges információ:** A Móri Többcélú Kistérségi Társulás Társulási Tanácsa fenntartja magának a jogot, hogy a pályázati eljárást eredménytelenné nyilvánítsa.

Az intézménnyel kapcsolatban további információt a www.mor.hu honlapon szerezhet.